રાજકોટ શહેરમાં ઠેર-ઠેર આયોજિત ગણપતિ મહોત્સવના વિસર્જન માટે તંત્રે કોઇ તૈયારી કરી નથી. રાજકોટ મહાનગરપાલિકાએ આજી ડેમ પાસે બે સ્થળોએ કોર્ટના આદેશ મુજબ વિસર્જન માટે કૃત્રિમ કુંડ બનાવ્યા છે. પરંતુ શહેરની હદ બહારના વિસ્તારમાં જ્યા ગત વર્ષે ગણપતિ વિસર્જન થયું હતું તે સ્થળો પર કલેકટર તંત્રે કોઇ વ્યવસ્થા ઊભી કરી નથી. શહેરની હદ બહાર વાગુદળ, ન્યારી ડેમ પાસે, પાળ ગામ પાસે વિસર્જન માટે પોલીસે વિસર્જન કરી શકાશે તેવું જાહેર કર્યું છે. પરંતુ કલેક્ટર તંત્રે ત્યા કૃત્રિમ કુંડ બનાવ્યા નથી. સંકલનનો અભાવ હોવાથી વિસર્જનમાં ભાવિકોને મુશ્કેલી ઊભી થશે.